CELEX: E2017P0010
Language: da
Date: 2017-11-23 00:00:00
Title: Anmodning om en rådgivende udtalelse fra EFTA-Domstolen indgivet af Borgarting lagmannsrett den 23. november 2017 i sagen Nye Kystlink AS mod Color Group AS og Color Line AS (Sag E-10/17)

5.4.2018   
            
            
               DA
            
            
               Den Europæiske Unions Tidende
            
            
               C 119/11
            
         Anmodning om en rådgivende udtalelse fra EFTA-Domstolen indgivet af Borgarting lagmannsrett den 23. november 2017 i sagen Nye Kystlink AS mod Color Group AS og Color Line AS
   (Sag E-10/17)
   (2018/C 119/12)
   Borgarting lagmannsrett har ved skrivelse af 23. november 2017, som indgik til EFTA-Domstolens justitskontor den 24. november 2017, anmodet EFTA-Domstolen om en rådgivende udtalelse om nedenstående spørgsmål i sagen Nye Kystlink AS mod Color Group AS og Color Line AS:
   
               1.
            
            
               Følger det af det EØS-retlige ækvivalensprincip, at en national forældelsesregel, hvorefter der gælder en særskilt frist på et år for at anlægge en erstatningssag som følge af en strafbar handling, som er blevet fastslået ved en endelig straffedom, finder tilsvarende anvendelse på et erstatningssøgsmål i anledning af en tilsidesættelse af artikel 53 og 54 i EØS-aftalen, hvilken tilsidesættelse er blevet fastslået ved en endelig afgørelse truffet af EFTA-Tilsynsmyndigheden, hvorved der blev pålagt en bøde?
            
         
               2.
            
            
               Indebærer det EØS-retlige effektivitetsprincip en begrænsning i EØS-staternes ret til at anvende en søgsmålsfrist på tre år for anlæggelse af en erstatningssag i anledning af en tilsidesættelse af artikel 53 og 54 i EØS-aftalen, i en situation hvor denne frist er kombineret med en undersøgelsespligt for skadelidte, som kan føre til, at fristen udløber, før EFTA-Tilsynsmyndigheden har truffet en afgørelse i en sag vedrørende tilsidesættelse af artikel 53 og 54, der udspringer af en klage, som skadelidte har indgivet?
            
         
               3.
            
            
               Hvilke omstændigheder skal tillægges vægt ved bedømmelsen af spørgsmålet om, hvorvidt anvendelsen af en national frist som den i spørgsmål 2 omhandlede er forenelig med det EØS-retlige effektivitetsprincip i en konkurrencesag af en sådan art og omfang som den foreliggende?